
**ԱՌՈՂՋԱՊԱՀԱԿԱՆ ԵՎ ԱՇԽԱՏԱՆՔԻ**

**ՏԵՍՉԱԿԱՆ ՄԱՐՄԻՆ**

ՀԱՅԱՍՏԱՆԻ

ՀԱՆՐԱՊԵՏՈՒԹՅՈՒՆ



«01» փետրվարի 2022թ. ք. Երևան

Որոշում N \_\_

ՎԱՐՉԱԿԱՆ ՏՈՒՅԺ ՆՇԱՆԱԿԵԼՈՒ ՄԱՍԻՆ

ՀՀ առողջապահական և աշխատանքի տեսչական մարմնի (այսուհետ` Տեսչական մարմին) ղեկավարի տեղակալ Գոհար Դարբինյանս, ուսումնասիրելով.

1. Տեսչական մարմնի ղեկավարի 2021թ.-ի հունիսի 07-ի թիվ 21060108 հանձնարարագիրը,
2. 2021 թվականի դեկտեմբերի 07-ի թիվ 21060108 ստուգման ակտը,
3. վարչական իրավախախտումների վերաբերյալ 2022 թվականի հունվարի 21-ի թիվ 240 արձանագրությունը,
4. վարչական իրավախախտումների վերաբերյալ գործի քննությանը մասնակցելու վերաբերյալ 2022 թվականի հունվարի 21-ի ծանուցումը,
5. «Հիվանդանոցային պայմաններում արտահիվանդանոցային բժշկական օգնության և սպասարկման քարտ» N 6322
6. վարչական իրավախախտման վերաբերյալ վարույթի այլ նյութեր։

**Պարզեցի**

ՀՀ առողջապահական և աշխատանքի տեսչական մարմնի բժշկական օգնության և սպասարկման վերահսկողության վարչության պետ-տեսուչ Քրիստինե Լևոնի Աբրահամյանի 66-27.2-Ղ3-1), Արևմտյան տարածքային կենտրոնի բժշկական օգնության և սպասարկման վերահսկողության բաժնի պետ-տեսուչի ժամանակավոր պաշտոնակատար Նաիրա Ալբերտի Մերվազյանի 66-28.3-Ղ5-2), Արևմտյան տարածքային կենտրոնի բժշկական օգնության և սպասարկման վերահսկողության բաժնի մասնագետ Լուիզա Արարատի Միրզոյանի, բժշկական օգնության և սպասարկման վերահսկողության վարչության մասնագետներ Գագիկ Վարազդատի Բադալյանի և Ժաննա Ռուբիկի Սարգսյանի, հիգիենիկ, սանիտարահիգիենիկ և հակահամաճարակային վերահսկողության վարչության գլխավոր տեսուչ Եկատերինա Էդուարդի Մելքումյանի 66-27.3-Մ2-3), գլխավոր տեսուչ Նաթելա Սիմավոնի Պողոսյանի 66-27.3-Մ2-2) և Երևան քաղաքի տարածքային կենտրոնի հիգիենիկ, սանիտարահիգիենիկ և հակահամաճարակային վերահսկողության բաժնի պետ-տեսուչ Նոնա Ռաֆիկի Հայրապետյանի 66-28-Ղ5-3), դեղերի շրջանառության վերահսկողության վարչության գլխավոր տեսուչներ Դավիթ Հրաչիկի Սայամյանի ծածկագիրը՝ 66-27.1-Մ2-3 և Սոնա Մելիքի Սարգսյանի ծածկագիրը՝ 66-27.1-Մ2-2, մասնակցությամբ՝ «Նատալի Ֆարմ» սահմանափակ պատասխանատվությամբ ընկերության (այսուհետ՝ Ընկերություն) (պետական գրանցման համարը՝ 271․110․01887, տրված 12․12․1998թ․, ՀՎՀՀ՝ 01222567, իրավաբանական հասցեն՝ ք. Երևան, Աբովյան 42-2) տնօրեն Ասատուր Մարատի Ասատրյանի, Տեսչական մարմնի ղեկավարի 2021 թվականի հունիսի 07-ի թիվ 21060108 հանձնարարագրի հիման վրա իրականացվել է ստուգում ՀՀ ք․ Երևան, Դանիել Վարուժանի փողոց 28/1, Տիչինայի փողոց, 3-րդ նրբանցք, 2/2 շենք հասցեներում գործունեություն իրականացնող Ընկերությունում (պետական գրանցման համարը՝ 271․110․01887, տրված 12․12․1998թ․, ՀՎՀՀ՝ 01222567, իրավաբանական հասցեն՝ ք. Երևան, Աբովյան 42-2) ՀՀ կառավարության 2020 թվականի ապրիլի 30-ի թիվ 718-Ն որոշմամբ հաստատված «Մասնագիտացված բժշկական օգնություն Պալիատիվ բժշկական օգնության և սպասարկման վերահսկողություն» Q 86.22 (ՏԳՏԴ)՝ N 3․1, Մասնագիտացված բժշկական օգնություն Վերարտադրողական (ռեպրոդուկտոլոգիական) բժշկական օգնության և սպասարկման վերահսկողություն ՏԳՏԴ ծածկագիր՝ Q 86.10, 86.22 ՝ N 3.2, «Մասնագիտացված բժշկական օգնություն և սպասարկում Մարդու արյան և դրա բաղադրամասերի դոնորություն և փոխներարկումային բժշկական օգնության և սպասարկման վերահսկողություն» Q 86.10, 86.21, 86.22 (ՏԳՏԴ)՝ N 3․4, Մասնագիտացված բժշկական օգնություն Հիվանդանոցային գործունեություն (մինչև 18 տարեկան երեխաների)։ Բժշկական սպասարկման բնագավառի վերահսկողություն Q 86․10, 86․22 (ՏԳՏԴ)՝ N 3․5, Մասնագիտացված բժշկական օգնություն հիվանդանոցային գործունեություն (18-ից բարձր տարիքի անձանց) Բժշկական սպասարկման բնագավառի վերահսկողություն Q 86․10, 86․22 (ՏԳՏԴ)՝ N 3․6, Մասնագիտացված բժշկական օգնություն և սպասարկում Մանկաբարձագինեկոլոգիական հիվանդանոցային բժշկական օգնություն և սպասարկում Բժշկական սպասարկման բնագավառի վերահսկողություն (ՏԳՏԴ ծածկագիր՝ Q 86.10, 86.22)՝ N 3.7, «Բժշկական և ստոմատոլոգիական պրակտիկա Ստոմատոլոգիական պրակտիկա Բժշկական սպասարկման բնագավառի վերահսկողություն» Q 86.23 (ՏԳՏԴ)՝ N 3․8, «0-ից 18 տարեկան անձանց արտահիվանդանոցային բժշկական օգնության և սպասարկման վերահսկողություն» Q 86.21, 86.22 (ՏԳՏԴ)` N 3․9, «18 տարեկանից բարձր անձանց արտահիվանդանոցային բժշկական օգնության և սպասարկման վերահսկողություն մեծահասակների և խառը տիպի պոլիկլինիկայում Q 86․21, 86․22 ՏԳՏԴ՝ N 3․10, Լաբորատոր-գործիքային ախտորոշիչ հետազոտությունների իրականացման վերահսկողություն Q 86․10, 86․21, 86․90 (ՏԳՏԴ)՝ N 3․13, «Արտահիվանդանոցային մանկաբարձագինեկոլոգիական բժշկական օգնության և սպասարկման վերահսկողություն» Q 86.21, 86.22 (ՏԳՏԴ)` N 3․14, «Շտապ և անհետաձգելի բժշկական օգնության և սպասարկման վերահսկողություն» Q 86.22, 86.90 (ՏԳՏԴ)` N 3․15, «Դեղերի մեծածախ իրացման վերահսկողության» (ՏԳՏԴ ծածկագիր G46.46.2)՝ N 2.3, «Ստոմատոլոգիական պրակտիկայի սանիտարահիգիենիկ և հակահամաճարակային բնագավառի վերահսկողություն (ՏԳՏԴ ծածկագիր՝ Q 86.23)»՝ N 1․3, «Վնասակար բժշկական թափոնների մշակման և ոչնչացման սանիտարահիգիենիկ և հակահամաճարակային վերահսկողության (ՏԳՏԴ ծածկագիր՝ E 38.22.0, Q 86.10, 86.21.0, 86.22)»՝ N 1․12, «Վարակիչ հիվանդությունների համաճարակաբանական հսկողության պահանջների սանիտարահիգիենիկ և հակահամաճարակային վերահսկողության (ՏԳՏԴ ծածկագրեր՝ Q 86.10, 86.21.0, 86.22)»՝ N 1․15, «Մանրէազերծման գործունեության սանիտարահիգիենիկ և հակահամաճարակային վերահսկողության (ՏԳՏԴ ծածկագիր՝ Q 86.10)»՝ N 1․17, «Ախտաբանաանատոմիական մասնագիտացված բժշկական օգնության սանիտարահիգիենիկ և հակահամաճարակային վերահսկողության (ՏԳՏԴ ծածկագիր՝ Q 86.10)»` N 1․9 ստուգաթերթերով նախատեսված բոլոր հարցերի շրջանակներում։

Ստուգում անցկացնելու ամսաթիվը՝ 23.06.2021թ. - 17.11.2021թ.։ Ստուգման ժամանակ ուսումնասիրվել են 1998 թվականի դեկտեմբերի 12-ից մինչև ստուգման ավարտը Ընկերությունում լրացվող, վարվող և շրջանառվող բժշկական փաստաթղթերը։

Ընկերության (ՀՀ ք․ Երևան, Դանիել Վարուժանի փողոց 28/1, Տիչինայի փողոց, 3-րդ նրբանցք, 2/2 շենք) գործունեության իրականացման վայրում ստուգման արդյունքում պարզվել է, որ.

1. Ընկերության ավագ բուժաշխատող Արտակ Ղարիբյանի կողմից վարած «Հիվանդանոցային պայմաններում արտահիվանդանոցային բժշկական օգնության և սպասարկման քարտ» N 6322-ում լրացված չեն հիվանդության պատմություն, կյանքի պատմություն, օբյեկտիվ հետազոտության տվյալներ բաժնում լրացված չեն՝ Սրտի ռիթմի խանգարում (նշել), Շնչառական համակարգ, Աղեստամոքսային համակարգ, Միզասեռական համակարգ, Նյարդային համակարգ, Վնասվածքներ, Հետազոտության ժամանակ հայտնաբերված այլ տեղեկություններ, Նախնական եզրակացություն բաժինները Ստուգաթերթի 133․3-րդ կետ՝ խախտելով Բնակչության բժշկական օգնության և սպասարկման մասին ՀՀ օրենքի 31-րդ հոդվածի 1-ին մասի 6-րդ կետի, ՀՀ առողջապահության նախարարի 2019 թվականի հոկտեմբերի 18-ի ****Հիվանդանոցային բժշկական օգնություն և սպասարկում իրականացնող բժշկական կազմակերպության ընդունարանում պացիենտի վարման գործելակարգը հաստատելու մասին N 44-Ն հրամանի հավելված 2-ի Ձև 3-ի պահանջները։

Հիմք ընդունելով «Վարչական իրավախախտումների վերաբերյալ» ՀՀ օրենսգրքի 255-րդ հոդվածը 2022 թվականի հունվարի 21-ին կազմվել է վարչական իրավախախտումների վերաբերյալ N 240 արձանագրությունը, որը վարչական իրավախախտումների վերաբերյալ գործի քննության ծանուցագրի հետ միասին առձեռն հանձնվել է Արտակ Ղարիբյանին։

Տեսչական մարմնում 2022 թվականի փետրվարի 01-ին տեղի է ունեցել վարչական իրավախախտման վերաբերյալ գործի քննություն, որին Արտակ Ղարիբյանը պատշաճ կարգով ծանուցվել է, սակայն չի ներկայացել և չի ներկայացրել միջնորդություն գործի քննությունը հետաձգելու մասին։

**2․ Պատճառաբանական մաս**

Վարչական մարմինը հաստատված է համարում, որ Արտակ Ղարիբյանի կողմից խախտվել են Բնակչության բժշկական օգնության և սպասարկման մասին ՀՀ օրենքի 31-րդ հոդվածի 1-ին մասի 6-րդ կետի և ՀՀ առողջապահության նախարարի 2019 թվականի հոկտեմբերի 18-ի ****Հիվանդանոցային բժշկական օգնություն և սպասարկում իրականացնող բժշկական կազմակերպության ընդունարանում պացիենտի վարման գործելակարգը հաստատելու մասին N 44-Ն հրամանի հավելված 2-ի Ձև 3-ի պահանջները։

Բնակչության բժշկական օգնության և սպասարկման մասին ՀՀ օրենքի 31-րդ հոդվածի 1-ին մասի 6-րդ կետի համաձայն՝ ավագ և միջին բուժաշխատողները պարտավոր են՝ օրենսդրությամբ սահմանված կարգով լրացնել, վարել և շրջանառել բժշկական փաստաթղթերը, այդ թվում՝ էլեկտրոնային առողջապահության համակարգում։

ՀՀ առողջապահության նախարարի 2019 թվականի հոկտեմբերի 18-ի ****Հիվանդանոցային բժշկական օգնություն և սպասարկում իրականացնող բժշկական կազմակերպության ընդունարանում պացիենտի վարման գործելակարգը հաստատելու մասին N 44-Ն հրամանի հավելված 2-ի համաձայն սահմանվել է «Հիվանդանոցային պայմաններում արտահիվանդանոցային բժշկական օգնության և սպասարկման քարտ»-ի ձևը՝ համաձայն Ձև 3-ի։

Վարչական իրավախախտումների վերաբերյալ գործի քննության արդյունքում վարչական մարմինը, քննելով գործում առկա բոլոր փաստական հանգամանքները, հաստատված է համարում, որ կատարվել է վարչական իրավախախտում, որի համար պատասխանատու է Արտակ Վարուժանի Ղարիբյանը (ՆՔ 011326428, տրված՝ 03.09.2021թ., 010-ի կողմից)։

Վերջինիս կողմից վարչական իրավախախտում կատարելու մեջ առկա չեն «Վարչական իրավախախտումների վերաբերյալ» ՀՀ օրենսգրքի 33-րդ և 34-րդ հոդվածներով սահմանված վարչական պատասխանատվությունը մեղմացնող և ծանրացնող հանգամանքներ։

«Վարչական իրավախախտումների վերաբերյալ» ՀՀ օրենսգրքի 9-րդ հոդվածի համաձայն` վարչական իրավախախտում (զանցանք) է համարվում պետական կամ հասարակական կարգի, սոցիալիստական սեփականության, քաղաքացիների իրավունքների և ազատությունների, կառավարման սահմանված կարգի դեմ ոտնձգվող հակաիրավական, մեղավոր (դիտավորյալ կամ անզգույշ) այնպիսի գործողությունը կամ անգործությունը, որի համար օրենսդրությամբ նախատեսված է վարչական պատասխանատվություն: Նշված իրավանորմից հետևում է, որ օրենսդիրը վարչական իրավախախտման առկայության հիմքում դրել է մեղքի առկայությունը, որը կարող է դրսևորվել դիտավորությամբ կամ անզգուշությամբ:

Վարչական մարմինը գտնում է, որ Արտակ Ղարիբյանի կողմից իրավախախտումը կատարվել է անզգուշությամբ:

«Վարչական իրավախախտումների վերաբերյալ» ՀՀ օրենսգրքի 11-րդ հոդվածի համաձայն` վարչական իրավախախտումը համարվում է անզգուշությամբ կատարված, եթե այն կատարած անձը կանխատեսել է իր գործողության կամ անգործության վնասակար հետևանքների առաջացման հնարավորությունը, բայց թեթևամտորեն հույս է ունեցել կանխելու դրանք կամ չի կանխատեսել այդպիսի հետևանքներ առաջանալու հնարավորությունները, թեև պարտավոր էր և կարող էր կանխատեսել դրանք:

Վարչական մարմինը բազմակողմանի քննելով գործը, ուսումնասիրելով գործում առկա ամբողջական նյութերը արձանագրում է, որ համաձայն՝ «Բնակչության բժշկական օգնության և սպասարկման մասին» ՀՀ օրենքի 31-րդ հոդվածի 1-ին մասի 6-րդ կետի՝ միջին և ավագ բուժաշխատողները պարտականություն են կրում սահմանված կարգով վարելու և լրացնելու բժշկական փաստաթղերը, իսկ սույն պարագայում իրավախախտողը որևէ գործողություն չի ձեռնարկել օրենքով սահմանված իր պարտականությունները պատշաճ կատարելու համար։

«Վարչական իրավախախտումների վերաբերյալ» ՀՀ օրենսգրքի 282-րդ հոդվածի 1-ին մասի համաձայն՝ «Քննելով վարչական իրավախախտման վերաբերյալ գործը, մարմինը (պաշտոնատար անձը) ընդունում է հետևյալ որոշումներից մեկը`

1. վարչական տույժ նշանակելու մասին.
2. գործի վարույթը կարճելու մասին»:

«Վարչական իրավախախտումների վերաբերյալ» ՀՀ օրենսգրքի 47.18-րդ հոդվածի 3-րդ մասի համաձայն՝ «Պարտադիր վարման ենթակա բժշկական (այդ թվում՝ էլեկտրոնային) փաստաթղթերի լրացման կամ շրջանառության պահանջները խախտելը՝

առաջացնում է տուգանք՝ սահմանված նվազագույն աշխատավարձի քսանապատիկից մինչև երեսնապատիկի չափով»:

**3. Եզրափակիչ մաս**

Ղեկավարվելով «Վարչական իրավախախտումների վերաբերյալ» ՀՀ օրենսգրքի 230-րդ, 279-րդ, 281-րդ, 283-րդ հոդվածներով և 282-րդ հոդվածի 1-ին մասով՝

**Որոշեցի**

1․ Արտակ Ղարիբյանին՝ որպես խախտում թույլ տված անձի, «Բնակչության բժշկական օգնության և սպասարկման մասին» ՀՀ օրենքի 31-րդ հոդվածի 1-ին մասի 6-րդ կետի և ՀՀ առողջապահության նախարարի 2019 թվականի հոկտեմբերի 18-ի ****Հիվանդանոցային բժշկական օգնություն և սպասարկում իրականացնող բժշկական կազմակերպության ընդունարանում պացիենտի վարման գործելակարգը հաստատելու մասին N 44-Ն հրամանի հավելված 2-ի Ձև 3-ի պահանջները խախտելու համար՝ «Վարչական իրավախախտումների վերաբերյալ» ՀՀ օրենսգրքի 47.18-րդ 3-րդ մասով ենթարկել վարչական տույժի՝ սահմանված նվազագույն աշխատավարձի քսանապատիկի չափով՝ 20․000 (քսան հազար) ՀՀ դրամ վարչական տուգանքի։

2․ Սույն որոշումը ծանուցել Արտակ Վարուժանի Ղարիբյանին (հասցե՝ ք. Երևան, Այգեստան փող., 11 փող., տ. 63):

3. Սույն վարչական ակտն ուժի մեջ է մտնում մասնակցին իրազեկելու հաջորդող օրվանից:

4. Սույն որոշումը ստանալու օրվանից 30 օրվա ընթացքում կարող է բողոքարկվել ակտն ընդունած Տեսչական մարմին կամ ՀՀ վարչական դատավարության օրենսգրքի 72-րդ հոդվածով սահմանված ժամկետում՝ ՀՀ վարչական դատարան:

5. Իրերի և փաստաթղթերի հարցը լուծվել է։

ԳՈՀԱՐ ԴԱՐԲԻՆՅԱՆ



Ինձ բացատրվել է, որ համաձայն «Վարչական իրավախախտումների վերաբերյալ» ՀՀ օրենսգրքի 305-րդ հոդվածի 1-ին մասի, տուգանքը պետք է վճարվի տուգանք նշանակելու մասին որոշումը հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում` գանգատը կամ բողոքը առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:

Ծանոթություն`

Իրավախախման համար կիրառվող տուգանքի վճարման պետբյուջեի հաշվի համարը` ՀՀ առողջապահական և աշխատանքի տեսչական մարմնի կողմից իրավախախտումների համար կիրառվող տուգանքների և պատժամիջոցների մուտքեր N900005024097:

Որոշումը ստացա *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

(անունը, հայրանունը, ազգանունը, պաշտոնը, ամսաթիվը)

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Որոշումը ստանալուց և ստորագրելուց հրաժարվելու մասին նշում \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Նշում որոշումը պատվիրված փոստով ուղարկելու և ստանալու ծանուցման մասին

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ուղարկելու ամսաթիվը, փոստային առաքանու համարը, փոստային առաքանին հասցեատիրոջը հանձնելու վերաբերյալ ծանուցագրի համարը)